එම වකවානුවේ දී සැමටම නිවාඩු ලබාගැනීම අසීරු වූ නිසා බොහෝ පාසල් නිවාඩු සමයේ දී වාගේ මාගේ පවුලේ අය (බිරිඳ සහ දරුවන් දෙදෙනා) රත්මලානට ගොස් ගුවන් මගින් චීනවරායට පැමිණ එතැන් සිට මුහුදු මගින් ෆෙඞ්රික් බලකොටුවට එන්නේ මා හට නිවාඩු ලබාගැනීමට අසීරු වූ නිසාය. මෙසේ පැමිණි එක් වතාවක සිංහල අවුරුදු නිවාඩුවේ දී පාසල් ද වසා ඇති හෙයින් මාගේ පවුලේ අයවලූන් පුරුදු පරිදි ගුවන් මගින් පැමිණ නිවාඩු සමය ගතකරන ලදී. දැන් ආපසු යාමට කාලය එළඹුණ බැවින් චීනවරාය ගුවන් තොටුපළට ගියෙමු. නමුත් එදින ගුවන් නියමුවන් ද අන් සිංහලයින් මෙන් අවුරුදු කන බැවින් ගුවන් යානයක් නොතිබිණ. දෙවැනි දින ද අප සැම ගුවන් තොටුපළට ගිය ද එදින ද ගුවන් යානයක් නොතිබිණ.